OzLabs/hebrew-wiki-articles huggingface dataset:
גדעון גריינג'ר

גדעון גריינג'ר (באנגלית: Gideon Granger; 19 ביולי 1767 – 31 בדצמבר 1822) היה פוליטיקאי ועורך דין אמריקאי, שכיהן כמנהל הכללי של דואר ארצות הברית בממשליהם של הנשיאים תומאס ג'פרסון וג'יימס מדיסון. בתפקיד זה כיהן לימים גם בנו, פרנסיס גריינג'ר, שגם כיהן כחבר בית הנבחרים של ארצות הברית מטעם מדינת ניו יורק.
==ראשית חייו==
גדעון גריינג'ר נולד בסאפילד, קונטיקט. הוא היה בנם של גדעון גריינג'ר האב וטריפוסיה (לבית קנט) גריינג'ר. הוא למד משפטים באוניברסיטת ייל והיה לעורך דין.
==קריירה==
גריינג'ר נחשב לכותב מאמרים פוליטיים מבריק. בעשותו שימוש בשמות העט אלג'רנון סידני ואפמינונדס, הוא פרסם מאמרים רבים להגנת עקרונותיו של תומאס ג'פרסון.

הוא היה חבר בבית הנבחרים של קונטיקט והתמודד ב־1798 ללא הצלחה על מושב בקונגרס של ארצות הברית. כתומך נלהב של ג'פרסון הוא מונה על ידו לתפקיד המנהל הכללי של דואר ארצות הברית בראשית נשיאותו ב־1801. בתפקיד זה הוא המשיך לכהן עד 1814 תחת יורשו של ג'פרסון, ג'יימס מדיסון. נכון ל-2020 גריינג'ר הוא המנהל הכללי של דואר ארצות הברית שכהונתו הייתה הארוכה ביותר. ב־1802 הוא שכנע את הקונגרס להעביר חוק שקבע שעובדי הדואר יהיו לבנים בלבד. הוא היה מודאג מכך שאפרו-אמריקאים יראו את עצמם כעובדי הממשלה ולפיכך כזכאים לשחרור מעבדותם. מצב זה לא השתנה עד לתום מלחמת האזרחים האמריקנית.

לאחר שעזב את וושינגטון די. סי. התיישב גריינג'ר בקנאינדייגואה שבניו יורק, שם הוא בנה בית מגורים שממנו הוא פיקח על שטחי הקרקעות הרבים שבהמשך הוא רכש במערב. כיום בית זה משמש כמוזיאון. הוא היה חבר בסנאט של ניו יורק והמשיך להשפיע בתחום הפוליטיקה והמשפטים, כולל להיות דמות מפתח במיזם תעלת אירי.
==חיים אישיים==
ביוני 1790 נשא גריינג'ר לאישה את מיינדוול פיז, בתו של ג'וזף פיז. לזוג נולדו שלושה בנים, כולל:
* פרנסיס גריינג'ר, שנשא לאישה את קורנליה ואן רנסלר, נכדתו של בריגדיר גנרל רוברט ואן רנסלר, שהיה חבר בקונגרס הפרובינציאלי של מדינת ניו יורק במהלך המהפכה האמריקאית ובהמשך חבר האספה המדינתית של ניו יורק. פרנסיס כיהן גם הוא כמו אביו כמנהל הכללי של דואר ארצות הברית בשנת 1841 וכחבר בית הנבחרים של ארצות הברית בתקופות כהונה שונות לפני כן ואחרי כן.
* ג'ון אלברט גריינג'ר, שנשא לאישה את הארייט ג'קסון, בתם של עמשא ג'קסון, הנשיא הראשון של בנק יוניון של ניו יורק, ושל מרי (לבית פלפס) ג'קסון, בתו היחידה של אוליבר פלפס, חבר בית הנבחרים של ארצות הברית מטעם ניו יורק. סבה מצד אביה היה הגנרל מייקל ג'קסון, שפיקד על רגימנט אנשי מילואים בקרב לקסינגטון.

מצב בריאותו הרופפת אילץ את גריינג'ר לפרוש ב־1821. גדעון גריינג'ר נפטר ב־31 בדצמבר 1822 בקנאינדייגואה. הוא נטמן בבית הקברות וודלאון שבעיר. על שמו נקראה עיירה באוהיו.

==קישורים חיצוניים==

* [https://grangerhomestead.org/ אתר ביתו של גריינג'ר המשמש כיום כמוזיאון] 
* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי בית המחוקקים המדינתי של ניו יורק
קטגוריה:חברי האספה הכללית של קונטיקט
קטגוריה:עורכי דין אמריקאים במאה ה-19
קטגוריה:בוגרי בית הספר למשפטים באוניברסיטת ייל
קטגוריה:אמריקאים שנולדו ב-1767
קטגוריה:אמריקאים שנפטרו ב-1822
פסגת ביטל

פסגת ביטל או פסגת בטל (באנגלית: Bettle Peak) היא פסגה באזור חוף סקוט, באדמת ויקטוריה שבאנטארקטיקה.

גובהה של הפסגה 1,490 מטרים מעל פני הים.

הפסגה ממוקמת ממערב להדום הקרח באוורס, ו-11 קילומטרים מצפון לגבעות גרניט.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ג'יימס פ. ביטל (James F. Bettle), מטאורולוג בתוכנית האנטארקטית של ארצות הברית, ומדען ראשי בתחנת מקמרדו בשנת 1962.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1336 פסגת ביטל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1286&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ביטל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ביטל
ביטל
קרחון איימוס

קרחון איימוס או קרחון אמוס או קרחון עמוס (באנגלית: Amos Glacier) הוא קרחון ארוך באדמת ויקטוריה, שבאנטארקטיקה.

אורכו של הקרחון 6 קילומטרים.

הקרחון זורם לכיוון דרום-מזרח מפסגת ביטל; ונשפך אל קרחון בלו, דרומית-מזרחית לגבעת האנון.

== היסטוריה ==
=== מקור השם ===

שמו של הקרחון ניתן לו בשנת 1992 על ידי הוועדה המייעצת לשמות אנטארקטיים.

הקרחון נקרא על שמו של לארי לאון איימוס (Larry Leon Amos), שהיה מהנדס אזרחי שעבד עבור הסקר הגאולוגי של ארצות הברית, והיה אחד משני אנשי הצוות האסטרונומי של הסקר הגאולוגי של ארצות הברית, שנשלחו לתחנת הקוטב הדרומי (התחנה האנטארקטית אמונדסן-סקוט) ולתחנת בירד במהלך עונת המחקר (הקיץ האנטארקטי) 1969–1970. צוות זה קבע את מיקומו המדויק של הקוטב הדרומי הגאוגרפי (קודם לכן נעשה הדבר בשנת 1956).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:363 קרחון איימוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121758 קרחון איימוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=303&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון איימוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/amos_glacier מחשבון מרחקים - המרחק מקרחון איימוס לאתרים סמוכים]

== הערות שוליים ==

איימוס
יחסי סינגפור–צ'ילה

יחסי סינגפור–צ'ילה הם היחסים הבינלאומיים בין צ'ילה לבין סינגפור. שתי המדינות באגן האוקיינוס השקט חברות בארגון הסחר העולמי, בשיתוף הפעולה הכלכלי של אסיה ופסיפיק (APEC) ובהסכם השותפות האסטרטגית הטרנס-פסיפית.

== סקירה כללית ==
פגישה דו צדדית בין נשיא צ'ילה, [[סבסטיאן פיניירה, וראש ממשלת סינגפור, לי הסיין לונג, בשנת 2010.]]
צ'ילה וסינגפור מקיימות יחסים מועדפים של שיתוף פעולה דו-צדדי, החל משנות השישים. במהלך פגישת מנהיגי APEC שהתקיימה בשנת 2002 בלוס קאבוס, מקסיקו, ראש ממשלת סינגפור גו צ'וק טונג ונשיא צ'ילה ריקארדו לאגוס יחד עם ראש ממשלת ניו זילנד הלן קלארק החלו במשא ומתן על הקמת "השותפות הכלכלית הכלולה יותר של האוקיינוס השקט" (P3-CEP), הסכם איגוד כלכלי של מדינות אגן האוקיינוס השקט, אליו התווספה מאוחר יותר ברוניי. המשא ומתן על הסכם השותפות האסטרטגית טרנס-פסיפיק (הסכם TPSEP או P4) נכנס לתוקף לבסוף בשנת 2006, והם העמיקו את היחסים המסחריים בין המדינות השותפות, בנוסף לקביעת תזכירים בנושא שיתוף פעולה בעבודה וסביבתית. בקשר להסכם זה, סינגפור העניקה לצ'ילה הקלה מיידית במיסים החל מיום כניסתו לתוקף של 100% מהתוצרת הצ'יליאנית.

בנובמבר 2008 ערך ראש ממשלת סינגפור לי הסיין לונג ביקור רשמי בצ'ילה, שהוחזר על ידי נשיאת צ'ילה מישל בצ'לט בנובמבר 2009, כאשר ביקרה בסינגפור על מנת להשתתף בפסגת APEC. במהלך ביקורה ערכה פגישה דו-צדדית עם ראש הממשלה לי הסיין לונג, ובו לצד סקירת מעמדם החיובי של היחסים הדו-צדדיים, התחזק הרעיון להמשיך לעבוד במסגרת הסכם החינוך שנחתם בסנטיאגו בנובמבר 2008, כמו גם להתקדם בנקודות הממתינות של המשא ומתן להסכם מיסוי כפול.

בין ההסכמים הבילטרליים שנחתמו בין צ'ילה לסינגפור, קיים הסכם שירותי אוויר (1980), הסכם על פטור ממס הכנסה בגין ההכנסות שהשיגו חברות הספנות במדינה האחרת שמקורן בהפעלה בינלאומית של ספינות (1993), מזכר הבנות בנושא שיתוף פעולה נגד סחר בסמים (1998) ואחר לשיתוף פעולה וחילופי חינוך (2008).

== יחסים מסחריים ==
בשנת 2016, המסחר בין שתי המדינות הסתכם ב-154 מיליון דולר. המוצרים העיקריים שיצאה צ'ילה היו יוד, דגים קפואים ועיסת עץ כימית, ואילו המוצרים שיובאו כללו בעיקר תרופות, ממריצי לב ומכשירים אורקוליים.

== נציגויות דיפלומטיות ==
* צ'ילה מחזיקה שגרירות בסינגפור.
* סינגפור מחזיקה קונסוליית כבוד בסנטיאגו דה צ'ילה.

==קישורים חיצוניים==

== הערות שוליים ==
יחסי צ'ילה–צ'כיה

יחסי צ'ילה–צ'כיה הם היחסים הבינלאומיים בין צ'ילה וצ'כיה.

== היסטוריה ==
פגישה דו צדדית בין נשיאי צ'ילה, סבסטיאן פיניירה, וצ'כיה, ואצלב קלאוס (ספטמבר 2010)
היחסים בין שתי המדינות החלו בשנת 1993, לאחר פירוק צ'כוסלובקיה. צ'כיה הייתה המדינה הראשונה שתמכה במועמדות צ'ילה להצטרף ל (OECD), כאשר החברות כאמור נכנסה לתוקף בשנת 2010. Circulo Checo Chileno הוא אחד הארגונים החשובים ביותר של הקהילה בצ'ילה. ב-2 במאי 2016 התקיימה גרסה מיוחדת של יום צ'ילה בעיר ליברץ בצ'כיה.

העיירה נואבה בראונאו הוקמה בשנת 1875 על ידי מהגרים בוהמיים דוברי גרמנית מהעיר ברומוב בצ'כיה, כאשר השטחים היו שייכים ל.

בשנת 2011 גנב נשיא צ'כיה ואצלב קלאוס עט פרוטוקול במהלך ביקורו הרשמי בצ'ילה. זה קרה במהלך מסיבת העיתונאים עם נשיא צ'ילה סבסטיאן פיניירה, וההקלטה שודרה ברשתות החברתיות, ומשכה תשומת לב רבה ברחבי העולם.

== יחסים כלכליים ==
צ'ילה וצ'כיה חתמו על הסכמים רבים והסכמי שיתוף פעולה בתחומים שונים. שתי המדינות חברות ב (OECD). יחסי הסחר צ'ילה–צ'כיה נשלטים בעיקר על ידי הסכם ההתאגדות כלכלי EPA) עם האיחוד האירופי שנכנס לתוקף ב-1 בפברואר 2003. בעבר חתמו צ'ילה וצ'כיה על הסכם לקידום והגנה הדדית על השקעות שהוכרז בשנת 1996.

במונחי מקרו-כלכליים, צ'ילה מייצאת לצ'כיה בעיקר יין צ'יליאני מזנים שונים, שזיפים ופירות אחרים, כמו גם אלכוהול וצמר כבשים, דבש, מקרל וסלמון; ואילו צ'כיה מייצאת לצ'ילה בעיקר מכוניות נוסעים וכלי רכב יבשתיים אחרים וציוד בנייה אחר), כמו גם מכונות ומכשירים אחרים לביצוע תעשייתי ספציפי (פריטי אינסטלציה, להב, מחרטות אופקיות, יציקה, מיכלים לגז או נוזלים וכו').

מאז שצ'כיה הצטרפה לאזור שנגן, אזרחים צ'יליאנים וצ'כים יכולים להיכנס ממדינה אחת לאחרת ללא צורך לויזה עבור שהייה של עד 90 ימים בתוך 180 ימים, מסיבות תיירות, עסקים וביקורים. בשנת 2015 ממשלות שתי המדינות חתמו על תוכנית אשרת עבודה וחופשה, במטרה להקל על החלפת צעירים לשהיות של שנה אחת.

== שיתוף פעולה ==
קיימים הסכמי שיתוף פעולה מרובים בתחום המדעי, התרבותי, האקדמי, הכלכלי וכו'. בשנת 2011, נחתם הסכם שיתוף הפעולה באנטארקטיקה של צ'ילה–צ'כיה. ממשלת צ'כיה משתתפת במצפה הכוכבים הדרומי של אירופה, הממוקם במדבר אטקמה.

== נציגויות דיפלומטיות ==
שגרירות צ'ילה בפראג.
* צ'ילה מחזיקה בצ'כיה שגרירות בפראג.
* צ'כיה המחזיקה בצ'ילה שגרירות בסנטיאגו דה צ'ילה.

==קישורים חיצוניים==

== הערות שוליים ==
אליך ה' נשאתי עיני

אֵלֶיךָ ה' נָשָׂאתִי עֵינַי (בערבית: אילאךּ יא רבי רפדת עינייא) הוא פיוט הנאמר בסליחות בנוסח הספרדים, מחבר הפיוט אינו ידוע. מופיעים בו ציטוטים רבים מספר תהילים. הפיוט תפס מקום חשוב בסדר הסליחות בקהילות היהודיות במרוקו ואלג'יריה, ורבים באו לבית הכנסת לאמירתו.

==מבנה הפיוט==
בפיוט 22 בתים המרכיבים אקרוסטיכון של א–ב. הפיוט נפתח במילים "אֵלֶיךָ ה' נָשָׂאתִי עֵינַי", וחותם במילים "כִּי אַתָּה תִקְוָתִי וּמִי לֹא יְעִידֶךָ". הפיוט מדבר בגוף ראשון עם הקב"ה, והשורה האחרונה בכל בית מסתיימת במילת שייכות לאלוהים ("עבדיך", "ידידיך", "חסידיך"), בפיוט חריזה כפולה. בתוך כל בית, ישנה חריזה פנימית שלוש פעמים (שלושת הטורים הראשונים חורזים עם עצמם), ובטור הרביעי (והחותם) בכל בית ישנה חריזה של "ךָ" המשותפת לכל הפיוט. תוכן הפיוט מביע תוכחה ותחינה אך הלחן מונוטוני ומרגיע. הפיוט מושר לרוב בהמשך לפיוט "בן אדמה" שחיבר רבי יהודה הלוי (מיוחס לעיתים לרבי אברהם אבן עזרא).

הפיוט זכה לפופולריות רבה בקהילות היהודיות בצפון מערב אלג'יריה וצפון מזרח מרוקו. בשל אורכו, מושר הפיוט על ידי מספר חזנים רב, שמתחלפים לאחר כל בית או שני בתים. הנוהג הוא שירת הבית בידי הסולן המתחלף ושירת הבית העוקב בידי קהל המתפללים. לחלק מבתי השיר, לחן שונה וקצבי יותר בהתאם לתוכן הבית. לרוב, מתגברת עוצמת השירה מבית לבית. לצד הנוסח העברי, הושר התרגום לערבית שהוא בעל משמעות דומה.

==קישורים חיצוניים==

*
*משה בר אשר, [https://www.nli.org.il/media/16905/משה-בר-אשר-שימושיהם-וורד.pdf על שימושיהם העממיים של שני פיוטים במגרב], באתר הפיוט והתפילה

==הערות שוליים==

קטגוריה:סליחות
קטגוריה:פיוטים
עדי גנון

עדי גנון (נולד ב-8 באוקטובר 1982) הוא קצין בצה"ל בדרגת אלוף-משנה, המשמש כמפקד חטיבת גולני. קודם לכן שימש כראש מחלקת אימונים בזרוע יבשה, מפקד חטיבת כרמלי, מפקד צוות במכללה לפיקוד טקטי ומפקד גדוד 51.

== ביוגרפיה ==
גנון נולד וגדל בקריית גת. התגייס לצה"ל בשנת 2001, ושובץ בגדוד 51 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 51 ומונה למפקד מחלקת מרגמות בפלוגה המסייעת, ולקח חלק בלחימה כנגד הטרור הפלסטיני באינתיפאדה השנייה. בהמשך שימש כמפקד פלוגה בגדוד 51. לאחר מכן מונה למפקד פלחה"ן גולני. בהמשך שירת כסגן מפקד גדוד 13 בין השנים 2013–2014, בין היתר במהלך מבצע צוק איתן. לאחר מכן מונה לקצין אג"ם של חטיבת גולני בין השנים 2015–2016.

ביולי 2016 הועלה לדרגת סא"ל ומונה למפקד גדוד 51, תפקיד בו שירת עד שנת 2018. בהמשך שימש לזמן מה כמ"מ סגן מפקד חטיבת גולני. לאחר מכן שימש כמפקד צוות 6 במכללה לפיקוד טקטי בין השנים 2018 ו-2020.

ב-21 בספטמבר 2020 הועלה גנון לדרגת אל"ם ומונה למפקד חטיבת כרמלי ולמפקד צוות בקורס מפקדי פלוגות ומפקדי גדודים, תפקיד בו שירת עד ספטמבר 2022. בשנת 2022 מונה לראש מחלקת אימונים בזרוע היבשה. ב-21 באפריל 2024 התמנה למפקד חטיבת גולני.<ref></ref>

== חיים אישיים ==
גנון מתגורר בכפר ורבורג, בזוגיות עם דנה ולהם שישה ילדים. בעל תואר ראשון במדעי המדינה מאוניברסיטת חיפה, ותואר שני במדיניות ובמנהל ציבורי מאוניברסיטת בר-אילן.

== קישורים חיצוניים ==
* 

== הערות שוליים ==

 

קטגוריה:מפקדי גדודים בחטיבת גולני
קטגוריה:מפקדי חטיבת כרמלי
קטגוריה:אלופי-משנה בצה"ל
קטגוריה:בוגרי תיכון רוגוזין (קריית גת)
קטגוריה:בוגרי אוניברסיטת חיפה
קטגוריה:בוגרי אוניברסיטת בר-אילן
קטגוריה:קריית גת: אישים
קטגוריה:ישראלים שנולדו ב-1982
קטגוריה:מפקדי חטיבות במלחמת חרבות ברזל
שירות החקירות הפליליות של מחלקת ההגנה (ארצות הברית)

סוכנים מיוחדים של DCIS חוקרים פשעי סייבר בתוך מחלקת ההגנה.
סוכנים מיוחדים של DCIS משתתפים באימון כלי נשק במרכז האימון הפדרלי לאכיפת חוק (FLETC), שבגלינקו, ג'ורג'יה.
שירות החקירות הפליליות של מחלקת ההגנה (באנגלית: Defense Criminal Investigative Service, בראשי תיבות: DCIS) הוא זרוע החקירות הפליליות של משרד המפקח הכללי, במחלקת ההגנה האמריקנית. השירות אחראי להגן על אנשי הצבא באמצעות חקירת מקרי הונאה, שוחד ושחיתות; מניעת העברה בלתי חוקית של טכנולוגיות צבאיות רגישות למדינות אסורות וגורמים פליליים; חקירת חברות המשתמשות בחלקים פגומים, לא תקניים או מזויפים במערכות נשק ובציוד המשמש את הצבא האמריקני; והפסקת עבירות סייבר ותקיפת מחשבים של הצבא. DCIS משמש כזרוע החקירות הפליליות של המפקח הכללי של משרד ההגנה (DoD IG) ונוצר בשנת 1981.

== ארגון ==
מטה DCIS ממוקם באלכסנדריה שבווירג'יניה<ref></ref>. משרדי השטח של השירות ממוקמים במיקומים הבאים:
* משרד שטח באזור המיד-אטלנטיק: אלכסנדריה, וירג'יניה
* משרד שטח בצפון מזרח: בוסטון, מסצ'וסטס
* משרד שטח בדרום מזרח, אטלנטה, ג'ורג'יה
* משרד שטח בדרום-מערב, דאלאס, טקסס
* משרד השטח המערבי, משימת וייחו, קליפורניה
* משרד שטח לסייבר, אלכסנדריה, וירג'יניה
* משרד שדה תפעול בין לאומי, אלכסנדריה, וירג'יניה
כל משרד שטח אחראי על פיקוח על מספר סוכנויות כפופות הממוקמות ברחבי ארצות הברית.

נכון לעכשיו, DCIS שומרת על נוכחות במיקומים הבינלאומיים הבאים:
* בסיס חיל האוויר באגרם, אפגניסטן
* בסיס תמיכה, קבול, אפגניסטן
* מחנה אריפג'אן, כווית
* ארביל, עיראק
* קליי קסרן, ויסבאדן, גרמניה
* בסיס חיל האוויר אל-עודייד, קטר
* מחנה המפריס, פיונגטאיק, קוריאה הדרומית

== ראו גם ==
* שירות חקירות פליליות ימי
* מחלקת ההגנה של ארצות הברית
== קישורים חיצוניים ==
* 
==הערות שוליים==

קטגוריה:ארצות הברית: ארגונים משטרתיים פדרליים
קטגוריה:מחלקת ההגנה של ארצות הברית
בלתי נפרדים (סרט)

בלתי נפרדים (בצרפתית: Inséparables) הוא סרט קולנוע צרפתי מז'אנר הקומדיה שביים וראנטה סודג'יאן, שיצא בשנת 2019.

== עלילה ==
מיקה הצעיר פונה לבית משפט בגין הונאה. כשעוזב את בית המשפט, הוא סופג איומים ומיד חוזר לאולם בית המשפט ונושך את ידו של השופט כדי להיזרק לכלא, שם יהיה בטוח. לאחר שנכלא, הוא חולק את התא עם אדם בשם פוטין, מומחה לנשק רוסי. מיקה מפתה את פוטין בשל ידיעותיו באמצעי לחימה ושני האסירים מתיידדים. מיקה מוגן על ידי פוטין, שהאסירים האחרים חוששים ממנו כי הוא נחשב כמשוגע ובלתי נשלט. מיקה יוצא די מהר ומבטיח לחברו לפתוח עסק כשיצאו; הם מאוחדים לכל החיים, בלתי נפרדים. 

שלוש שנים מאוחר יותר, כשמיקה תפס את מקומו בחברה גדולה בריביירה הצרפתית, הוא פתאום נתפס בעבר, כשפוטין חוזר ומופיע, אפילו כשמיקה, שהפך למנהל פיננסי, מתכוננת להתחתן עם בתו של הבוס של החברה. העבר צץ מחדש ומיקה, ששינה את שמו, חושש לאבד הכל. לשווא הוא ינסה להיפטר מהשותף הראוותני והבזבזני אך גם העקשן, שעדיין שומר על הרעיון לפתוח עסק עם חברו. הוא מתכנן לקנות מסוקים רוסיים ולהשתמש בהם לטיולים בשביל תיירים. מיקה מנסה לגרום לו להבין שזה לא אפשרי, אך פוטין מיישם בתוקף את הפרויקט שלו ומיקה מבין שיזדקק לפוטין שיוציא אותו ממצבו, ובסופו של דבר, הם אכן בלתי נפרדים. 
== קישורים חיצוניים ==

קטגוריה:סרטים צרפתיים
קטגוריה:סרטי בית סוהר
קטגוריה:סרטי חבר'ה
יחסי דומיניקה–מקסיקו

יחסי דומיניקה–מקסיקו הם היחסים הדיפלומטיים הרשמיים שבין קהיליית דומיניקה לבין המדינות המקסיקניות המאוחדות.

== היסטוריה ==
היחסים הדיפלומטיים בין שתי המדינות כוננו רשמית ב-3 באפריל 1979. בשנים 2010 ו-2014, השתתף ראש ממשלת דומיניקה, רוזוולט סקריט, בפורום של הקהילייה הקריבית שנערך בערים המקסיקנית, קנקון ומרידה. במהלך שתי הפגישות, שתי המדינות חתמו על הסכמים לשיתוף פעולה בתחום פיתוח התעשייה של דומיניקה.

בשנת 2014, ממשלת מקסיקו תרמה לדומיניקה 500,000 דולר לשיקום התשתיות לאחר שנפגעו כתוצאה ממזג האוויר הסוער שפקד את המדינה ב-2013. בדצמבר 2018, מקסיקו הציעה לדומיניקה סיוע כספי בסך של 5 מיליון דולר לבניית בית חולים במדינה. בשנת 2019 שתי המדינות חגגו 40 שנים לכינון היחסים הדיפלומטיים ביניהן.

== ביקורים רמי דרג ==
=== מדומיניקה למקסיקו ===
* רוזוולט סקריט, ראש ממשלת דומיניקה (2010, 2014)
* פרנסין ברון, שרת החוץ הדומיניקנית (2017)

== נציגויות דיפלומטיות ==
* דומיניקה איננה מיוצגת במקסיקו הן בדרג השגרירות והן בדרג הקונסולרי. דומיניקה האמינה את שגרירותה שבוושינגטון די.סי, בירת ארצות הברית הסמוכה על מקסיקו.
* מקסיקו איננה מיוצגת בדומיניקה בדרג השגרירות. מקסיקו מיוצגת בדומיניקה בדרג הקונסולרי באמצעות קונסוליה רשמית ברוזו, בירת המדינה. מקסיקו האמינה את שגרירותה שבקסטריז, בירת סנט לוסיה הסמוכה על דומיניקה.

== הערות שוליים ==
איתמר ציגלר

איתמר ציגלר (נולד בשנת 1977) הוא מוזיקאי ישראלי, זוכה פרס אופיר למוזיקה המקורית הטובה ביותר וחבר בהרכבים "בלקן ביט בוקס" ו"החצר האחורית".

== ביוגרפיה ==
ציגלר גדל ברמת גן, בילדותו עסק בכדורסל והחל לעסוק במוזיקה בעקבות אחיו הגדול, יובל. בסוף שנות ה-90 של המאה ה-20, הקים את הלהקה האלטרנטיבית "סייד אפקט", יחד עם אחיו. הלהקה הוחתמה בחברת התקליטים האמריקאית דאף ג'אם. ב-1997 הקים גם את להקת "אנשי החצר", יחד עם רועי גוראל ודני טל. הלהקה הוציאה באותה השנה את אלבומה הראשון והיחיד, "מותק", בו השתתף כנגן גיטרה בס. עוד באותה השנה, הצטרף כבסיסט ללהקת "דה בלאם", ויחד הוציאו את אלבום הבכורה שלהם, הנושא את שמם.

בתחילת העשור הראשון של המאה ה-21 הקים יחד עם אחיו את הרכב האינדי "פינק נויז", ובשנת 2003 הוציאו את המיני-אלבום Come On Senses. באותה השנה, הוציא ציגלר את אלבום הסולו הראשון שלו, הנושא את שמו.

בשנת 2004 הוציא יחד עם להקת "דה בלאם" את אלבומם השני, Caveat Emptor. בשנת 2005 הוציא את אלבום הסולו השני שלו, The Birds, the Sky, the Trees... All That Shit, באמצעות חברת התו השמיני. עוד באותה השנה, הצטרף ללהקת מוזיקת העולם "בלקן ביט בוקס" כנגן גיטרה בס וגיטרה חשמלית, והוציא יחד עם להקת "פינק נויז" את אלבום הבכורה שלהם, "All Is Nu".

בשנת 2010, בסמוך לפעילותו בלהקה, הוציא את אלבום הסולו השלישי שלו, Memories of Now, בלייבל האינדי אנובה מיוזיק. עוד באותה השנה, הוציא יחד עם פינק נויז את מיני-אלבומם השני, "Here Is Happiness".

החל משנת 2013, חבר ציגלר בהרכבו של יענקל'ה רוטבליט, "החצר האחורית". באותה השנה, הוציאו את אלבום הבכורה שלהם.

בשנת 2015 יצא אלבומו של שי צברי, "שחרית", בשיתוף להקתו, "נבחרת הגרוב של המזרח התיכון", בה חבר ציגלר.

בשנת 2016 יצא לאקרנים הסרט "ג'נקשן 48", לו הלחין את המוזיקה, יחד עם המוזיקאי תאמר נפאר. על כך זכו שניהם בפרס אופיר למוזיקה המקורית הטובה ביותר בטקס פרסי אופיר לשנת 2016.

בשנת 2017 יצא אלבומם השני של החצר האחורית, "החצר האחורית 2".

בשנת 2018 הוציא לאור בהוצאת ידיעות ספרים את ספר הילדים "אל"ף בי"ת", בשיתוף בת זוגו, נסה ראין.

ב-9 באפריל 2024 הוציא את הסינגל "עם הרוח" יחד עם טדי נגוסה.<ref></ref>

== חיים אישיים ==
ציגלר מתגורר בתל אביב. אימו היא העורכת עליזה ציגלר.

== דיסקוגרפיה ==
=== אלבומי אולפן ===

=== אלבומי פסקול ===
;עם תאמר נפאר
* 2016: 

== ספרים ==
* אל"ף בי"ת, איתמר ציגלר ונסה ראין (ידיעות ספרים, 2018)

== קישורים חיצוניים ==

* 
* דפנה לוי, [https://anchor.fm/daphna-lewy/episodes/59-e1r9ovd/a-a8u8dob ראיון אישי עם עליזה ציגלר בפודקאסט ״על החיים ועל המוות״], מלווה במוזיקה של איתמר ציגלר, 25 בנובמבר 2022
* 
* 
* 

== הערות שוליים ==

קטגוריה:מוזיקאים ישראלים
קטגוריה:גיטריסטים ישראלים
קטגוריה:בסיסטים ישראלים
קטגוריה:נגנים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:זמרים ישראלים
קטגוריה:נגני כלי הקשה ישראלים
קטגוריה:זוכי פרס אופיר: מוזיקאים
קטגוריה:ישראלים שנולדו ב-1977
ניר ברגר

ניר ברגר (נולד ב־19 בדצמבר 1986) הוא תסריטאי ובמאי ישראלי, זוכה טקס פרסי הטלוויזיה בשנת 2021 ובשנת 2022.

==ביוגרפיה==
נולד בתל אביב וגדל ברמת השרון. השלים את לימודי הקולנוע שלו בהצטיינות בחוג לקולנוע של אוניברסיטת תל אביב בשנת 2013. בוגר תוכנית Serial Eyes לתסריטאי טלוויזיה אירופיים.

נודע תחילה בשנת 2014 בזכות סדרת מערכונים קצרים בנושא הרשתות החברתיות בשם "שיחות יוצאות", שכתב וביים עם יוגב יפת. הסדרה זכתה להצלחה וקיבלה את פרס הסדרה הטובה ביותר בפסטיבל סדרות רשת בהונג קונג.

בשנת 2017 יצר וביים את סדרת הקומדיה לילדים הכלום הגדול עבור יס קידס. באותה שנה גם כתב עבור העונה השנייה של סדרת הנוער כדברא ששודרה בערוץ ניקלודיאון ולעונה השישית של הסדרה החפרנים ששודרה בטלוויזיה החינוכית הישראלית.

בשנת 2018 כתב עבור סדרת הטלוויזיה מתחת לעור ששודרה בכאן חינוכית.

בשנת 2019 כתב וביים את סדרת האנימציה נושאת הפרסים סוף הדרך ששודרה בערוץ הדיגיטלי של תאגיד השידור הישראלי כאן 11.
באותה שנה כתב וביים גם את הסרט הקצר זוכה הפרסים טאצ'. באותה שנה הצטרף לצוות הכותבים של סדרת הנוער צפוף שמשודרת בערוץ זום של רשת HOT והיה כותב ראשי בעונה השנייה של אבודים בריבוע המשודרת בכאן חינוכית.

בשנת 2020 הצטרף לצוות הכותבים בעונה הרביעית של הסדרה היהודים באים, המשודרת בערוץ כאן 11. אותה עונה זכתה בפרס התסריט לתוכנית סאטירה בטקס פרסי הטלוויזיה של האקדמיה הישראלית.

באפריל 2021 עלתה לשידור סדרת הדרמה הקומית המפקדת אותה יצר ברגר יחד עם עטרה פריש, שגם ביימה. הסדרה שודרה בתאגיד השידור הישראלי כאן 11.

במרץ 2022 זכתה המפקדת בעשר קטגוריות של פרס האקדמיה הישראלית לטלוויזיה, ביניהן הדרמה הקומית הטובה ביותר וגם פרס אישי לברגר על התסריט הטוב ביותר בשותפות עם התסריטאית עטרה פריש.

באפריל 2023 זכתה המפקדת בשמונה קטגוריות של פרס האקדמיה הישראלית לטלוויזיה, ביניהן בפעם השנייה ברציפות הוכתרה לקומדיה הטובה ביותר והוענק בשנית גם פרס אישי לברגר על התסריט הטוב ביותר בשותפות עם התסריטאית עטרה פריש.

== קישורים חיצוניים ==

* [https://timeout.co.il/סוף-הדרך-4/ ראיון עם יוצרי "סוף הדרך" באתר Time Out תל אביב ב-13 בפברואר 2019]
* [https://comedychildren.com/ניר-ברגר-אופיר-ששון-סוף-הדרך-סדרה-ראיו/ ראיון ציני עם ניר ברגר ואופיר ששון, כותבי "סוף הדרך" 25 במרץ 2019]
* [https://www.pc.co.il/news/181972/ 'שיחות יוצאות' זוכה בפסטיבל מובייל בינלאומי]
* 
* [https://serial-eyes.com/ תוכנית Serial Eyes]
* [https://www.israelhayom.co.il/culture/tv/article/9404480 טקס פרסי הטלוויזיה: "המפקדת" וכאן 11 קוראים את כולנו לסדר, ישראל היום ב-24 במרץ 2022]

== הערות שוליים ==

קטגוריה:תסריטאי טלוויזיה ישראלים
קטגוריה:תסריטאי קולנוע ישראלים
קטגוריה:בוגרי תיכון אלון (רמת השרון)
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:זוכי פרס האקדמיה לטלוויזיה: תסריטאים
קטגוריה:זוכי תחרות פרסי הטלוויזיה לילדים ולנוער: תסריטאים
קטגוריה:ישראלים שנולדו ב-1986
יחסי צ'ילה–תאילנד

יחסי צ'ילה–תאילנד הם היחסים הבינלאומיים בין הרפובליקה של צ'ילה לבין ממלכת תאילנד. שתי המדינות הן באגן האוקיינוס השקט והן חברות הפורום לשיתוף פעולה כלכלי אסיה - האוקיינוס השקט (APEC).

== היסטוריה ==
מפגש דו-צדדי בין [[נשיא צ'ילה סבסטיאן פיניירה וראש הממשלה התאילנדי יינגלאק צ'ינוואט במהלך פסגת APEC ברוסיה בשנת 2012.]]
צ'ילה ותאילנד כוננו יחסים דיפלומטיים ב-29 באוקטובר 1962 באמצעות שגרירויותיהם בבואנוס איירס, ארגנטינה. ביולי 1981 צ'ילה פתחה את שגרירותה בבנגקוק. לאחר מכן, שתי הממשלות חתמו על הסכם סחר (1981) ועל מזכר הבנות להקמת ועדת סחר משותפת (1983), כמו גם על הסכמי שיתוף פעולה מדעי-טכני (1986) בנושא שימוש שלום באנרגיה גרעינית (1988) וויתור על אשרות בדרכונים דיפלומטיים (1989).

תאילנד פתחה את שגרירותה בסנטיאגו דה צ'ילה בשנת 1994, באותה שנה שבה הצטרפה אותה מדינה ל-APEC, שלאחריה התחזקו היחסים הדו-צדדיים עם העמקת הקשרים בתחומי עניין משותף, בעניינים פוליטיים, כלכליים ומסחריים, במיוחד בפורומים בינלאומיים. כתוצאה מהאמור לעיל, ב-4 באוקטובר 2013, נחתם בבנגקוק הסכם סחר חופשי (FTA) בין צ'ילה לתאילנד, הכולל תחומי שיתוף פעולה בתחום הציבורי, הפרטי והאקדמי, בתחומי עניין הדדי כגון אנרגיה, חדשנות ופיתוח, תיירות, חינוך ומגדר בין היתר. ה-TLC נכנס לתוקף בינלאומי ב-5 בנובמבר 2015.

== יחסי סחר ==
היחסים המסחריים בין צ'ילה לתאילנד הם חלק מ-FTA שנחתם בין שתי המדינות, שנכנס לתוקף בנובמבר 2015. הודות להסכם זה ניתנה גישה מועדפת מיידית ליותר מ-90% ממוצרי הסחר הדו-צדדי. בשנת 2016, המסחר בין שתי המדינות הסתכם ב-975 מיליון דולר, עם קצב צמיחה שנתי ממוצע של-0.1% בחמש השנים האחרונות, ולכן הוא נתפס כיציב. המוצרים העיקריים שיוצאו על ידי צ'ילה כללו קתודות נחושת, סלמון קפוא ועיסת כימיקלים מחטניים, ואילו המוצרים שיוצאו בעיקר על ידי תאילנד לצ'ילה היו משאיות, מכוניות נוסעים וטונה.

צ'ילה הייתה בשנת 2015 שותפת הסחר השלישית בגודלה של תאילנד באמריקה הדרומית, אחרי ברזיל וארגנטינה, בעוד שתאילנד היא שותפת הסחר הראשונה של צ'ילה מבין המדינות באזור התאחדות אומות דרום-מזרח אסיה.

== נציגויות דיפלומטיות ==
* צ'ילה מחזיקה בתאילנד שגרירות בבנגקוק, אשר מוסמכת גם עבור קמבודיה ומיאנמר, ובנוסף מחזיקה קונסוליית כבוד בפוקט.
* תאילנד מחזיקה בצ'ילה שגרירות בסנטיאגו דה צ'ילה, אשר מוסמכת גם עבור פנמה, קוסטה ריקה ואל סלוודור.

==קישורים חיצוניים==

== הערות שוליים ==
סורת א-סג'דה

סורת א-סג'דה (בערבית: سورة السجدة) היא הסורה ה-32 בקוראן, המונה 30 פסוקים.

== תוכן הסורה ==
חלקה הראשון של הסורה עוסק בנושאים תאולוגיים, כפי שהם באים לידי ביטוי באסלאם. לאחר מכן, מתארת הסורה שני סוגים של אנשים. הסוג הראשון מתוארים כאלו שסוגדים לאללה, בעוד הסוג השני מתוארים כאלו אשר מפנים את גבם לאותותיו. בסוף הפרק מוזכרים בני ישראל כדוגמה לאנשים שדבקים באל.

== קישורים חיצוניים ==

== הערות שוליים ==

קטגוריה:סורות
דואר קרים

דואר קרים (ברוסית: Почта Крыма) הוא חברה ממשלתית פדרלית שמבצעת שירותי דואר בחצי האי קרים. החברה נוסדה בשנת 2014, לאחר סיפוח חצי האי אל רוסיה. היא איננה חברה באיגוד הדואר העולמי.

אחת המשימות שלה היא לשלב את מערכת הדואר של חצי האי קרים עם זו של רוסיה.<ref></ref> כאשר דואר אוקראינה הפסיקה לקבל דואר וחבילות המיועדות לקרים באפריל 2014.<ref></ref>

החברה נוצרה מתוך דואר קרים (Кримпошта) ודואר סבסטופול (Севастополь пошта), שני גופים בניהול מקומי שאוגדו לחברה אחת בבעלות פדרלית בדצמבר 2014.<ref></ref> החברה נועדה במקור להתקיים רק לתקופת מעבר קצרה, ולאחר מכן להתמזג לדואר הרוסי<ref name="postpar"></ref>, אך בפועל ממשיכה להתקיים כחברת בת של הדואר הרוסי.

== קישורים חיצוניים ==
* 
* [https://digital.gov.ru/ru/ministry/departments/111/ דואר קרים] באתר הממשלה הדיגיטלית של רוסיה

==הערות שוליים==

קטגוריה:דואר
קטגוריה:קרים: כלכלה
קטגוריה:חברות רוסיות
איוואן

שכיחות השם איוואן
איוואן (בקירילית: Иван או Іван) הוא שם פרטי סלאבי, גרסה של השם היווני Iōánnēs (יוהאן) מעברית יוֹחָנָן Yôḥānnān. השם פופולרי ברוסיה, אוקראינה, סרביה, סלובניה, בולגריה, קרואטיה, בלארוס, צפון מקדוניה ומונטנגרו והפך פופולרי יותר במדינות דוברות בשפות רומיות מאז המאה ה-20.

== אטימולוגיה ==
איוואן הוא האיות הלטיני הסלאבי הנפוץ, ואילו האיות הקירילי הוא כפול: בבולגרית, רוסית, מקדונית, סרבית ומונטנגרית הוא Иван, ואילו בבלארוסית ובאוקראינית זה Iван. האיות הסלאבי (או הקירילי העתיק) של הכנסייה העתיקה הוא Їωан.

זהו קרוב משפחה סלאבי לשם הלטיני יוהנס, המקביל לג'ון האנגלי<ref></ref>. גרסה הסלאבית זו של מקורה מן הברית החדשה ביוונית ( Iōánnēs) ולא מהלטינית Io (h) annes. השם היווני נגזר בתורו מעברית יוֹחָנָן. השם נגזר בסופו של דבר מהשם העברי המקראי יוחנן. פטרונימיות נפוצות הנגזרות מהשם הן איוואנוביץ' (סרבו-קרואטית), איוואנוב (רוסית ובולגרית) ואיוואנוביץ' (רוסית, משמשת בשם אמצעי), המקבילים ל"בן של איוון".

== תפוצה ==
השם נפוץ בקרב רוסים, אוקראינים, סרבים, בולגרים, קרואטים, בלארוסים, מקדונים, מונטנגרים ובמידה קטנה יותר צ'כים<ref>http://www.behindthename.com/names/usage/czech</ref><ref></ref> וסלובקים.

איוואן הוא השם הגברי הנפוץ ביותר בבולגריה (נכון לשנת 2013)<ref></ref> ובקרואטיה (נכון לשנת 2013)<ref></ref>. בסרביה זה היה השם הגברי התשיעי הנפוץ ביותר בתקופה 1971–1980; השישי.

בשנים 1981–1990; התשיעשנים ב־1991–200<ref></ref>.

זהו אחד השמות הנפוצים ביותר (בין מאה המובילים) בקרואטיה, עם למעלה משלושים אלף שמות שם. השם איוואן היה הפופולרי ביותר בשנים 1930 עד 1940. שנת השיא הייתה 1930 והיה הפחות פופולרי בשנים 2003 עד 2013<ref>https://actacroatica.com/en/name/Ivan/</ref>.

מאז המאה ה-20 הוא הופך פופולרי יותר בעולם דובר הרומאנית: איטלקית (גם הצורה המקורית וגם הגרסה האיטלקית, Ivano), ספרדית (Iván) ופורטוגזית (Ivã לעיתים).

איוואן שימש מדי פעם גם מפלגות שונות במהלך מלחמת העולם השנייה כשם כללי לסובייטים.

== צורות ==
צורות נקבה שלו הם איוואנה (בעיקר בדרום מזרח יוגוסלביה), בעוד איוונקה ואיווה הן צורת הקטנה. צמצומים זכרים דרום-סלאביים (כולל היסטוריים) הם איוואניש, איוואנקו, איוואנצ'ה, ועוד.

==קישורים חיצוניים==

== הערות שוליים ==

איוואן
קטגוריה:שמות פרטיים רוסיים
סורת אל-אחזאב

סורת אל-אחזאב (בערבית: سورة الاحزاب) היא סורה מספר 33 בקוראן, המונה 73 פסוקים.

==תוכן הסורה==
סורת אל-אחזאב עוסקת במספר נושאים, בין היתר היא דנה בחלק מהלכות דת האסלאם, ובקרב השוחה.

==במסורת האסלאמית==
ישנה מסורת אסלאמית הגורסת כי אדם שמרבה לקרוא את סורת אל-אחזאב, יזכה ביום הדין להיות שכן של אהל אל-בית. יש טענה שלפיה הסורה הכילה במקורה למעלה ממאתיים פסוקים ובכך השתוותה באורכה לסורת אל-בקרה, או אף עלתה עליה.

==קישורים חיצוניים==

==הערות שוליים==

קטגוריה:סורות
יחסי צ'ילה–קטר

יחסי צ'ילה–קטר הם יחסי החוץ בין מדינת קטר והרפובליקה של צ'ילה.

== היסטוריה ==
בשנת 2017 תרמה קרן מדינת קטר 5 מיליון דולר למשרד העבודות הציבוריות בצ'ילה, שישמשו להקמת מערכת מי השתייה החדשה שתספק את העיירות סנטה אולגה, לוס ארומוס ואלטוס דה מורן, שנפגעו קשות משריפות הקיץ של קיץ 2017.

== יחסים כלכליים ==
הסחר בין שתי המדינות הסתכם ב-170 מיליון דולר בשנת 2012. המוצרים העיקריים שיצאה צ'ילה לקטר היו נחושת, עץ ותפוחים, ואילו קטר מייצאת בעיקר פוליאתילן, פוליפרופילן וצינורות לצ'ילה.

בשנת 2017, חברת התעופה הקטארית הראשית, קטאר איירווייס, רכשה 10% בעלות בחברת LATAM הצ'יליאנית, וכעבור חודשים הודיעה על פתיחת קו טיסה בין דוחה לסנטיאגו דה צ'ילה במהלך שנת 2018.

== נציגויות דיפלומטיות ==
* קטר מיוצגת בצ'ילה באמצעות שגרירותה בבואנוס איירס, ארגנטינה.
* צ'ילה מיוצגת בקטר באמצעות שגרירותה באבו דאבי, איחוד האמירויות הערביות, ובנוסף, היא מחזיקה קונסוליית כבוד בדוחה.

== הערות שוליים ==
יחסי הוותיקן–צ'ילה

האפיפיור [[בנדיקטוס ה-16 עם נשיא צ'ילה סבסטיאן פיניירה, 2011]]
יחסי הוותיקן–צ'ילה הם יחסי החוץ הרשמיים בין צ'ילה לוותיקן. היחסים נחשבים טובים וחזקים מאוד, מכיוון שצ'ילה היא מדינה קתולית ברובה.

== היסטוריה ויחסים עכשוויים ==
עם הרקע שלה כמדינה נוצרית, יש לצ'ילה קשר טוב יותר עם הוותיקן. שתי המדינות כוננו יחסים מאז שנות ה-40 והוותיקן עדיין מחזיק בהשפעה משמעותית בקרב הצ'יליאנים.<ref></ref>

מאז המאה ה-21 הרחיבו צ'ילה והכס הקדוש את קשריהם בשיתוף פעולה דתי, שתוארו כ"מצוינים" הן על ידי משלחות צ'ילה והן על ידי המשלחות של הכס הקדוש.<ref></ref>

לאחרונה מילא הכס הקדוש תפקיד בקריאה לרשויות צ'ילה לחקור את הארכיבישופים הצ'יליאניים שהואשמו בגין נזירות והתעללות בבני אדם.<ref></ref>

== נציגויות דיפלומטיות ==
* הוותיקן מחזיק נונציו אפוסטולי בסנטיאגו דה צ'ילה.
* צ'ילה מחזיקה שגרירות ברומא.

==קישורים חיצוניים==

== הערות שוליים ==
זרון צפוני

זרון צפוני (שם מדעי: Circus hudsonius) הוא מין של עוף דורס מהסוג זרון, אשר חי באמריקה הצפונית, המרכזית וצפון אמריקה הדרומית. הוא תואר בידי קארולוס לינאוס ב-1766, אך נחשב בעבר לתת-מין של זרון תכול, לו תפוצה נרחבת בעולם הישן.

זרון זה דומה לזרון התכול ומגיע לאורך 41 עד 52 סנטימטרים ולמוטת כנפיים של 97 עד 122 סנטימטרים. בדומה למרבית הדורסים הזכרים קטנים יותר מהנקבות ומשקלם 290 עד 400 גרם, בעוד משקל הנקבות 390 עד 570 גרם בממוצע. הזרון בעל זנב וכנפיים ארוכים ביותר ביחס לגודל הגוף והם הארוכים ביותר ביחס לגודל גוף של דורס אמריקני. הזרון יכול לחיות מעל 15 שנה בטבע, אך לרוב לא עובר את גיל 8.

הזרון חי בשטחי ערבות עשב, פרריה, שדות חקלאיות וביצה לאורך מרבית אמריקה הצפונית, כשהאוכלוסיות הצפוניות נודדות דרומה בחורף ומגיעות עד למקסיקו ולמרכז אמריקה, אך לעיתים גם דרומה יותר לצפון אמריקה הדרומית כמו בקולומביה וגם לקריביים. הזרון הוא פעיל יום הדואה מעל הקרקע בחיפוש אחרי מכרסמים ושאר יונקים קטנים או עופות אחרים. בכמה אזורים הזרון ניון בעיקר מעופות מים או מעטלפים ולעיתים הוא מגוון גם בזוחלים, צפרדעים וחרקים גדולים.

אצל זרון זה ידוע על פוליגמיה, בה זכר אחד יכול להזדווג עם כמה נקבות, בדרך כלל לא יותר מחמש. הנקבות מקננות על הקרקע ומטילות 4 עד 8 ביצים, הבוקעות כעבור 31 עד 32 יום. הזכר מביא מזון לנקבה ולצאצאים עד התבגרותם. לצעירים טורפים רבים: ראקונים, בואשיים, גיריות, שועלים, עורבים, כלבים, חתולים וינשופיים כמו אוח וירג'יניה, המסוגל לטרוף גם בוגרים צעירים. זרון זה מצוי בתחרות מתמדת עם ינשוף שדות ולעיתים קרובות הינשוף מנסה לגזול מהזרון את טרפו.

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:זרונים
קטגוריה:ארצות הברית: עופות
קטגוריה:מקסיקו: עופות
קטגוריה:בעלי חיים שתוארו ב-1766
ריינאלדו (כדורגלן)

ריינאלדו דוס סנטוס סילבה (באנגלית: Reynaldo dos Santos Silva; נולד ב-25 באוגוסט 1989) הוא כדורגלן ברזילאי המשחק בעמדת הקשר ההתקפי בדינמו בתומי.

==קריירת מועדונים==

ריינאלדו החל את הקריירה שלו בקבוצת הנוער של ספורט רסיפה עד שחתם בשנת 2007 בנאוטיקו. הוא יצא לשחק לראשונה מחוץ לגבולות המדינה שנה לאחר מכן, כשחתם באנדרלכט, שבה שיחק עד שנת 2013, כשבטווח זמן זה היה מושאל לקבוצות במדינה כמו סרקל ברוז' ווסטרלו.

בפברואר 2013, הוא חתם בקרבאך האזרית. לאחר ארבע עונות, שבהן רשם 43 שערים ב-87 משחקים, הוא חתם לשנתיים וחצי באדנספור מהליגה הטורקית. לעומת זאת, החוזה שלו הותר לאחר כשנה, כאשר הוא חתם בשורות ספרטק טרנבה הסלובקית. עם זאת, הוא לא רשם הופעות במדי קבוצה וכבר לאחר פחות מחודש שוחרר מהמועדון בהסכמה הדדית. כבר באותו החודש, הוא הוחתם באקטובה הקזחית.

ב-19 בדצמבר 2018, הוא שב לקרבאך, כשחתם בקבוצה לשנתיים וחצי. לעומת זאת, הוא שוחרר מחוזהו בהסכמה הדדית כבר ב-13 במאי 2019. ב-4 ביולי 2019, ריינאלדו שב לקזחסטן, הפעם לאירטיש פבלודר. הוא רשם הופעה אחת בודדת במדי הקבוצה וכבר 23 ימים לאחר מכן, הוא עזב את המועדון, גם הפעם בהסכמה הדדית. מאז שנת 2020, הוא משחק בקבוצת דינמו בתומי הגאורגית.

==תארים==
===קבוצתיים===
; אנדרלכט
* אליפות בלגיה (2): 2009/10, 2011/12

;קרבאך
* אליפות אזרבייג'ן (4): 2013/14, 2014/15, 2015/16, 2018/19
* הגביע האזרי (2): 2014/2015, 2015/16

===אישיים===
* מלך השערים של ליגת העל האזרית (1): 2013/14

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני רסיפה
קטגוריה:כדורגלני אנדרלכט
קטגוריה:כדורגלני סרקל ברוז'
קטגוריה:כדורגלני וסטרלו
קטגוריה:כדורגלני קרבאך
קטגוריה:כדורגלני אדנאספור
קטגוריה:כדורגלני ספרטק טרנבה
קטגוריה:כדורגלני אקטובה
קטגוריה:כדורגלני דינמו בתומי
קטגוריה:ברזילאים שנולדו ב-1989
ממוקה קובאחידזה

מַמּוּקָה קוֹבָּאחִידזֶה (בגאורגית: მამუკა კობახიძე; נולד ב-23 באוגוסט 1992) הוא כדורגלן גאורגי המשחק בעמדת הבלם בדינמו בתומי.

==קריירת מועדונים==
קובאחידזה החל את הקריירה שלו בזסטפוני המקומית, עימה זכה בשתי אליפויות. לאחר ארבע שנים בקבוצה הבוגרת, הוא שיחק שנה אחת בדילה גורי. ב-22 בנובמבר 2014, הוא שיחק לראשונה בליגת העל הרוסית במדי רובין קאזאן במסגרת ניצחון החוץ 1–3 על אורל (אף על פי שבשנת 2013 היה חלק מהסגל של אלניה-2 ולדיקווקז, הוא לא זכה לקבל דקות במדיה). לאחר שלוש עונות ברוסיה אשר במסגרתן יצא להשאלות במורדוביה סרנסק ונפטכימיק ניז'נקאמסק, הוא חזר לגאורגיה ב-4 באוגוסט 2017 לקבוצת לוקומוטיב טביליסי.

==תארים==
===קבוצתיים===
;זסטפוני

* אליפות גאורגיה (2): 2010/11, 2011/12

;טורפדו כותאיסי
* הגביע הגוארגי: 2018 
* הסופר קאפ הגאורגי: 2019 
;דינמו באטומי 
* אליפות גאורגיה (2): 2021, 2023 
* הסופר קאפ הגאורגי: 2022

==קישורים חיצוניים==

==הערות שוליים==

קטגוריה:כדורגלנים גאורגים
קטגוריה:בלמי כדורגל גאורגים
קטגוריה:טביליסי: כדורגלנים
קטגוריה:כדורגלני דילה גורי
קטגוריה:כדורגלני רובין קאזאן
קטגוריה:כדורגלני מורדוביה סרנסק
קטגוריה:כדורגלני לוקומוטיב טביליסי
קטגוריה:כדורגלני טורפדו כותאיסי
קטגוריה:כדורגלני דינמו בתומי
קטגוריה:כדורגלני נבחרת גאורגיה
קטגוריה:גאורגים שנולדו ב-1992
יחסי צ'ילה–רומניה

יחסי צ'ילה–רומניה הם יחסי החוץ בין צ'ילה לרומניה.

== היסטוריה ==
היחסים הדיפלומטיים בין שתי המדינות כוננו ב-5 בפברואר 1925. באותה שנה הוקמו שגרירויות זו אצל זו, אך היחסים הדו צדדיים נותקו בשנת 1943 בעקבות מלחמת העולם השנייה. 

בשנת 1965 חודשו היחסים הדיפלומטיים. למרות שרוב מדינות הגוש המזרחי ניתקו את יחסיהן עם צ'ילה לאחר 1973, רומניה סירבה לנתק את היחסים הדיפלומטיים.<ref>J. Samuel Valenzuela and Arturo Valenzuela (eds.), Military Rule in Chile: Dictatorship and Oppositions, p. 317</ref>

== נציגויות דיפלומטיות ==
* צ'ילה מחזיקה ברומניה שגרירות בבוקרשט וקונסוליות כבוד בבראשוב וקלוז'-נאפוקה.
* רומניה מחזיקה בצ'ילה שגרירות בסנטיאגו דה צ'ילה. 

== קישורים חיצוניים ==
 

== הערות שוליים ==
סטיבן טומלין

סטיבן טומלין (באנגלית: Stephen Tomlin; 2 במרץ 1901 – 5 בינואר 1937) היה אמן בריטי, המזוהה עם קבוצת בלומסברי.<ref></ref>

== חיים ==
סטיבן טומלין (ימין) ו[[דורה קרינגטון (שמאל), 1920]]
טומלין למד לימודים קלאסיים בניו קולג' באוקספורד מינואר 1919. עם זאת, הוא סבל מהתמוטטות עצבים בעקבות מותו של סטודנט עמית ועזב לאחר שנתיים. לאחר מכן הוא הפך לתלמידו של פרנק דובסון ובהמשך המשיך בקריירה כפסל דיוקנאות.

טומלין היה דו מיני והיו לו קשרים עם מספר חברים מקבוצת בלומסברי כולל הנרייטה בינגהם ודורה קרינגטון.<ref></ref> בשנת 1927 נישא לג'וליה סטרייצ'י, אחייניתו של ליטון סטרייצ'י. היחסים שלו עם גברים פחות ברורים, כנראה בגלל הצורך בהסתרת מערכות יחסים הומוסקסואליות שהיו אז לא חוקיות בבריטניה במסגרת החוק הפלילי.

אחד החברים של טומלין, המכונה 'H', ניהל גם קשר עם האמן דאנקן גרנט. 'H' עבד במחלקת וילונות בחנות הכלבו של האחים ג'ונס. כאשר הוא וטומלין ביקרו אצל ליטון סטרייצ'י בשנות השלושים, 'H' היה חייב להתגורר בבניין עם המשרתים.<ref></ref>

טומלין הקים את מועדון האוכל "קראניום" יחד עם דייוויד גארנט, חבר נוסף בקבוצת בלומסברי; המועדון התכנס מדי חודש כדי להחליף רעיונות.

עבודתו המפורסמת היא פסל הראש של וירג'יניה וולף בכיכר טוויסטוק בלונדון.

טומלין נפטר בשנת 1937 בבית החולים המלכותי ויקטוריה, בוסקומב, המפשייר.

==קישורים חיצוניים==

== הערות שוליים ==

קטגוריה:פסלים בריטים
קטגוריה:בריטים שנולדו ב-1901
קטגוריה:בריטים שנפטרו ב-1937
בורסרצ'ק

בורסרצ'ק (בהונגרית: Borszörcsök) הוא כפר במחוז וספרם שבמרכז הונגריה.
כמו כפרים רבים באירופה גם בבורסרצ'ק מספר התושבים נמצא בירידה. כך, בשנת 1990 חיו בכפר 452 תושבים, ובשנת 2019 רק 329 תושבים.

==יהודי בורסרצ'ק==
בבורסרצ'ק חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|21
|877
|-
|1910
|8
|
|-
|1920
|4
|
|-
|1930
|3
|
|-
|1941
|3
|935
|-
|}

==קישורים חיצוניים==
* 

==הערות שוליים==

קטגוריה:הונגריה: כפרים
Sweet Kisses

Sweet Kisses (בעברית: נשיקות מתוקות) הוא אלבום הבכורה של הזמרת ג'סיקה סימפסון אשר יצא ב־23 בנובמבר 1999 על ידי קולומביה רקורדס. מבחינה לירית ומוזיקלית האלבום הכיל מוזיקת טין-פופ אשר הייתה אופיינית לסוף שנות ה־90 ובה עסקו גם זמרות אחרות באותה תקופה כגון בריטני ספירס וכריסטינה אגילרה. האלבום אשר הושק סמוך ליציאתם של האלבומים של כוכבות אלו היה נועד על מנת למנף את ההצלחה של האלבום באמצעות מוזיקת הטין-פופ. האלבום זכה להצלחה בארצות הברית כאשר מכר 2 מיליון עותקים במדינה ובכך הגיע למעמד פלטינה כפולה אולם הגיע בשיאו למקום ה־25 בלבד במצעד. בנוסף הוא מכר עוד 4 מיליון עותקים נוספים בעולם.

מתוך האלבום יצאו 3 סינגלים: "I Wanna Love You Forever", אשר זכה להצלחה רבה בעולם כאשר הגיע למקום ה־11 במצעד האירופאי, למקום ה־3 בארצות הברית, למקום ה־9 באוסטרליה ולמקום ה־12 בקנדה. הסינגל השני מהאלבום היה השיר "Where You Are" אשר לא הצליח לשחזר את הצלחת הסינגל הקודם. הסינגל השליש והאחרון מהאלבום "I Think I'm in Love with You" אמנם לא הצליח לשחזר את הצלחת הסינגל הראשון גם אך הגיע למקום ה־15 בבריטניה, למקום ה־10 באוסטרליה ולמקום ה־20 בניו זילנד.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי בכורה מ-1999
קטגוריה:אלבומי ג'סיקה סימפסון
קטגוריה:אלבומים באנגלית
קטגוריה:אלבומים שהופקו על ידי קורי רוני
קטגוריה:אלבומי חברת קולומביה רקורדס
Irresistible

Irresistible (בעברית: שֶׁאֵין לַעֲמוֹד בְּפַנָיו) הוא אלבומה השני של הזמרת ג'סיקה סימפסון אשר יצא ב־25 במאי 2001 על ידי קולומביה רקורדס. סימפסון החלה לעבוד על האלבום ביולי שנה קודם עם מספר מפיקים וכותבים, בהם קורי רוני, רודני ג'רקינס ו-וולטר אפנסיב. בניגוד לאלבומה הקודם שכלל בעיקר בלדות, אלבום זה הכיל שירים קצביים יותר בסגנון R&B והיפ הופ. סימפסון הגדירה את האלבום כשילוב של המוזיקה של מריה קארי ובריטני ספירס. מבחינה לירית האלבום עוסק באהבה, שברון לב, מיניות וכבוד עצמי.

באותה תקופה אלבום הבכורה שלה לא זכה להצלחה מסחרית גדולה ולכן סימספון חשבה מחדש על הכיוון של הקריירה שלה. על פי הצעת מנהלי חברת התקליטים שלה סימפסון החליטה להתעמק יותר בפופ ו־R&B ולנסות להידמות יותר לזמרות כמו בריטני ספירס וכריסטינה אגילרה על מנת לפנות לקהל צעיר יותר, דבר אשר חשבה שיכול לעזור לקריירה שלה. עם הוצאתו לאור האלבום קיבל ביקורות שליליות כאשר רבים מהמבקרים כינו את האלבום כ"גנרי" וכסובל מ"הפקת יתר". האלבום הגיע למקום ה־6 בארצות הברית אך מאוד מהר נפל במצעד ובסופו של דבר מכירותיו הסתכמו ב־900 אלף עותקים בארצות הברית (מעמד אלבום זהב) וב־1.1 מיליון עותקים נוספים בשאר העולם. גם במצעדים בשאר העולם האלבום לא זכה להצלחה כאשר התברג במצעדים של מספר מדינות מצומצם וברובם במקומות נמוכים והצליח להגיע למעמד זהב ב־3 מדינות בלבד, ללא מעמדות פלטינה.

שני סינגלים יצאו מתוך האלבום: הראשון הוא שיר הנושא של האלבום אשר זכה להצלחה כאשר הגיע למקום ה־19 במצעד האירופאי, למקום ה־15 בארצות הברית ולמקום ה־16 בקנדה. הסינגל השני מהאלבום היה השיר "A Little Bit" אך בניגוד לקודמו השיר לא זכה להצלחה. על מנת לקדם את האלבום יצאה סימפסון באותה שנה לסיבוב ההופעות ראשון שלה "DreamChaser Tour".

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי ג'סיקה סימפסון
קטגוריה:אלבומים באנגלית
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריק וייק
קטגוריה:אלבומי חברת קולומביה רקורדס
סורת אל-אנביאא'

סורת אל-אנביאא (בערבית: سورة الأنبياء) היא הסורה ה-21 בקוראן, המונה 112 פסוקים.

== תוכן הסורה ==
הנושא המרכזי בסורת אל-אנביא הוא נביאי האסלאם.

פסוקים 11–15 מדברים על אומות קדומות שלכאורה הוכחדו מפני שהם לא הקשיבו לנביאים שכביכול נשלחו אליהם.

פסוק 48 מזכיר את משה ואהרון.

פסוקים 51–72 מגוללים את סיפרו אברהם והצלמים.

פסוקים 73–75 דנים בלוט.

פסוקים 76–77 עוסקים בנח.

פסוקים 78–82 מדברים על דוד ושלמה.

הנושא של פסוקים 83–84 הוא איוב.

בפסוקים 85–86 מוזכרים ישמעאל וחנוך בן ירד.

פסוקים 87–88 דנים ביונה בן אמיתי.

פסוקים 89–90 עוסקים ביוחנן המטביל ובאביו.

בפסוק 91 מוזכר הריונה של מרים, אם ישו.

== קישורים חיצוניים ==

== הערות שוליים ==

קטגוריה:סורות
קטגוריה:איוב
יחסי גינאה ביסאו – רוסיה

יחסי גינאה ביסאו–רוסיה הם יחסי החוץ הדו צדדיים בין שתי המדינות, גינאה ביסאו ורוסיה.

== היחסים בעידן הסובייטי ==
היחסים בין ברית המועצות לבין מפלגת PAIGC, בראשות אמילקר קברל, החלו בשנה ה-50 להקמת ברית המועצות והתעצמו בשנת 1961, כאשר הכשרה והתחמשות של המפלגה החלה. בשנת 1965 החלה הקבוצה הראשונה של 75 מנהיגי PAIGC להתאמן בבית ספר צבאי סובייטי בפרבלנה, שם לימדו אותם מיומנויות בייצור ושימוש בחומרי נפץ ובטקטיקות גרילה.<ref name="africana"></ref>

ברית המועצות וגינאה ביסאו כוננו יחסים דיפלומטיים ב-6 באוקטובר 1973.<ref></ref> בשנת 1973 החלו הסובייטים לספק ל-PAIGC טילי קרקע-אוויר מסוג 9K32 סטרלה-2 לשימוש במלחמתו עם הפורטוגזים.<ref></ref><ref></ref> ב-21 בפברואר 1975 נחתמו מספר הסכמים על ידי שתי המדינות, שעסקו בשיתוף פעולה כלכלי, טכני, תרבותי ומדעי, הסכם סחר והסכם שירותי אוויר.<ref></ref>

לאחר ביקורו של אמילקר קברל במוסקבה בשנת 1961, הקימו הסובייטים רשמית קשרים עם הקבוצה המהפכנית מפלגת PAIGC. הסובייטים העניקו נשק לגרילה של ה-PAIGC, כולל בזוקות, רקטות נגד טנקים, רובי AK-47, ובסופו של דבר (זמן קצר לאחר רצח אמילקר קברל) טילי סטרלה-2.<ref name="MendyLobban">Peter Karibe Mendy & Richard A. Lobban Jr., "Union of Soviet Socialist Republics (USSR)/Russia, Relations With" in Historical Dictionary of the Republic of Guinea-Bissau (4th ed.: Scarecrow Press, 2013), pp. 407-10.</ref> הסובייטים סיפקו גם הכשרת גרילה ללוחמי ה-PAIGC בפרבלנה, אוקראינה, וכן הכשרה לאחיות. ב-21 בפברואר 1975 חתמו הסובייטים וגינאה ביסאו על הסכם דו-צדדי המספק קשרים הדוקים; כחלק מההסכם, אירופלוט הטיסה סטודנטים מגינאה ביסאו לברית המועצות לצורך הכשרה והשכלה. בין השנים 1973–1992 למדו כ-3,000 צעירים מגינאה ביסאו על מלגות בברית המועצות; 3,000 מלגות נוספות הגיעו מקובה ו-61 מגרמניה המזרחית. חוזים תרבותיים, כלכליים וטכניים רבים אחרים נחתמו בין שתי המדינות.<ref>[https://books.google.com/books?id=pSyu2DzyfNoC&pg=PA450 A Calendar of Soviet Treaties: 1974-1980] (ed. George Ginsburgs: Martinus Nijhoff Publishers, 1987), p. 450.</ref> קשרי ברית המועצות–גינאה ביסאו נחלשו לאחר קריסת ברית המועצות בשנת 1991. המאגר הענק של הנשק והתחמושת מתוצרת ברית המועצות נפל לידי מורדים שהובלו על ידי אנסומנה מאנה במהלך מלחמת האזרחים של גינאה ביסאו (1998–1999).

== היחסים עם הפדרציה הרוסית ==
=== יחסים דיפלומטיים ===
ב-31 בדצמבר 1991 הכירה גינאה ביסאו בפדרציה הרוסית כמדינה היורשת של ברית המועצות, לאחר פירוקה של זו.<ref></ref> אזרחים רוסים וצוות השגרירות פונו מגינאה ביסאו בשנת 1998 עקב לחימה בין כוחות הממשלה והמורדים.<ref></ref>

=== יחסים פוליטיים ===
באוגוסט 2001, רוסיה ויתרה על 80% מהחוב של גינאה ביסאו, אשר הסתכם בשווי 178 מיליון דולר.<ref></ref>

ב-1 במרץ 2009 נרצח ז'ואאו ברנארדו ויאיירה, נשיא גינאה ביסאו, על ידי קבוצת חיילים מגינאה ביסאו. רוסיה גינתה את ההתנקשות, וכשהיא מציינת את סולידריותה עם עמדות האיחוד האפריקאי, משרד החוץ הרוסי הצהיר כי הוא "נגד שינוי כוח כוחני".<ref></ref>

== נציגויות דיפלומטיות ==
* גינאה ביסאו מחזיקה ברוסיה שגרירות במוסקבה.
* רוסיה מחזיקה בגינאה ביסאו שגרירות בביסאו.

==קישורים חיצוניים==

== הערות שוליים ==
יונת שליו ויולאוס

יונת שליו ויולאוס (שם מדעי: Geotrygon violacea) היא מין של עוף מהסוג יונת-שליו שבמשפחת היוניים, החיה בטבע באמריקה הדרומית ואמריקה המרכזית באזורים הטרופיים.
== מאפיינים ==
יונה זו בעלת גוונים סגולים- בהירים עם חזה וראש אפורים ומקור קצר בצבע ורוד. היא מגיעה לאורך של 30 ס"מ ולמשקל 100 עד 280 גרם. הזוויגים דומים. היונה מצויה לרוב לבד או בקבוצות קטנות.

תפוצת יונה זו ביערות הגשם הטרופיים ויערות לחים דומים לאורך אמריקה הדרומית במדינות: ארגנטינה, בוליביה, ברזיל, קולומביה, אקוודור, ונצואלה, קוסטה ריקה, ניקרגואה, פנמה, פרגוואי, פרו וסורינאם. היא נפוצה על קרקעית היער, שם היא מחפשת זרעים ופירות למאכל. היא נוהגת לעוף רק כשהיא בסכנה.

יונה זו מטילה שתי ביצים בכל תטולה.

תפוצת היונה בטבע היא רחבה ומצב השימור שלה מוגדר ללא חשש. עם זאת, היא עלולה להיפגע מכריתת יערות באזורים בהם היא חיה.

==תת-מינים==
* Geotrygon violacea albiventer
* Geotrygon violacea violacea

==קישורים חיצוניים==

== הערות שוליים ==

קטגוריה:בעלי חיים שתוארו ב-1809
קטגוריה:טקסונים שתוארו בידי קונרד יאקוב טמינק
קטגוריה:יוניים
קטגוריה:פרגוואי: עופות
קטגוריה:ארגנטינה: עופות
קטגוריה:ברזיל: עופות
ניסוי צ'יהליון

ניסוי צ'יהליון (באנגלית: Schiehallion Experiment) נערך בשנת 1774 לקביעת מסת כדור הארץ באמצעות מדידת הסטייה הקטנה בזווית של אנך בהשפעת כח הכבידה של עצם סמוך.

=== רקע ===
חוק המשיכה האוניברסלי נוסח על ידי אייזק ניוטון בשנת 1687 ועל פיו כל גוף מפעיל כח משיכה יחסי למסתו. באמצעות תצפיות אסטרונומיות ניתן לחשב את היחס בין מסת גרמי שמיים על פי יחס הכוחות שהם מפעילים על גופים אחרים: השמש על כדור הארץ, כדור הארץ על הירח וכדומה. כדי לחשב את המסה המוחלטת של כדור הארץ, ובעקבותיה את המסה של השמש, הירח וכוכבי הלכת יש למדוד את עצמת כח המשיכה של גוף שמסתו ידועה. משקולת תלויה על חוט נמשכת אל מרכז כדור הארץ ולכן תיצור זווית ישרה עם המשטח שמעליו היא תלויה. אם יש בקרבת מקום גוף בעל מסה גדולה כדוגמת הר יפעל על המשקולת גם כח המשיכה של ההר ולכן תיווצר סטייה קטנה של החוט מהאנך. בשנת 1734 ניסו פייר בוגה ו-Charles Marie de La Condamine לבצע מדידה כזו בקרבת הר צ'ימבורסו שבאקוודור אך לא הצליחו לקבל תוצאות מדויקות בתנאי השטח הקשים.

=== ביצוע הניסוי ===
סכמה של ניסוי צ'יהליון. מהסטיה של הזווית שבין האנך לזנית ניתן לחשב את הכוח שמפעיל ההר על המשקולת.
בשנת 1774 יצאה משלחת בראשות האסטרונום נוויל מסקלין למדוד את כוח המשיכה שמפעיל ההר צ'יהליון (Schiehallion) שבסקוטלנד על עצמים סביבו. הר צ'יהליון נבחר על ידי האסטרונום צ'ארלס מייסון (Charles Mason) כיוון שהוא מבודד יחסית בסביבתו, הוא סימטרי בכיוון מזרח-מערב כך שקל למצוא את מרכז המסה שלו והמדרונות בכיוון צפון ודרום תלולים כך שניתן לבצע את המדידה קרוב למרכז המסה וכך להגדיל את השפעת כח המשיכה על המשקולת. לצורך מציאת מרכז המסה נדרש מיפוי קפדני של ההר. צ'ארלס הוטון (Charles Hutton) הקרטוגרף שביצע את המשימה יצר לשם כך את המפה הטופוגרפית הראשונה הכוללת קווי גובה. נדרשה שורה ארוכה של תצפיות אסטרונומיות לחישוב הזווית שבין המטוטלת לכוכבים ובסופה נמדדה סטייה מהכיוון האנכי בערך ב-11 שניות מעלה (0.003°) סטיה זעירה זו אפשרה לקבוע את היחס בין מסת ההר (שחושבה מהנפח שלו וצפיפות הסלע) למסת כדור הארץ וכך להעריך את מסת כדור הארץ ואת צפיפותו. הוטון העריך את צפיפות הסלעים מהם בנוי ההר ב-2,500 ק"ג למטר מעוקב וכך להעריך את צפיפותו של כדור הארץ כולו כתשע חמישיות מצפיפות הסלעים. תוצאות המדידה סוטות בכ-20% מהערך המקובל כיום. מתוצאות ניסוי צ'יהליון ניתן להעריך את גודלו של קבוע הכבידה אך קביעה זו לא הוגדרה כמטרת הניסוי.

24 שנים לאחר ניסוי צ'יהליון נערך ניסוי קוונדיש שקבע את צפיפות כדור הארץ ואת קבוע הכבידה בדיוק טוב יותר.

קטגוריה:פיזיקה: ניסויים
קטגוריה:כדור הארץ
פרשת דמשק (סרט)

פרשת דמשק (באנגלית: Damascus Cover) הוא סרט מתח ופעולה משנת 2017 המבוסס על ספר באותו השם מאת הווארד קפלן, אודות גיבורו הקבוע, סוכן המוסד והמתנקש, ארי בן-ציון, בכיכובם של ג'ונתן ריס מאיירס, נוויד נגהבאן, יגאל נאור, יוסף סוויד, צחי הלוי, נטע ריסקין, ג'ון הרט, שרה פון שוורצה, יורגן פרוכנאו, אקי אבני, אוליביה ת'ירלבי.

== עלילה ==
עלילת סרט נפתחת כאשר ראש המוסד מיקי (הרט) הטיל על סוכן המוסד והמתנקש, ארי בן-ציון (ריס מאיירס), שחש אשמה על מות בנו הקטן, לצאת לדמשק כדי לחלץ משם מדען סורי אשר עובד בתוכנית הנשק הכימי של סוריה והעביר מידע חיוני למוסד, ואת משפחתו. עד מהרה המשימה השתבשה וכדי לשרוד בן-ציון נזקק לעזרותו של "המלאך", סוכן בכיסוי עמוק, הפועל עבור המוסד וזהותו לא ידועה.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2017
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי ריגול
קטגוריה:המוסד בתרבות ובאמנות